Roman Tomas

Roman Tomas (* 9. september 1980, Poprad) je slovenský hokejový útočník. Jeho brat Martin bol hokejový obranca.

Klubový hokej 
S hokejom začínal v klube HK Poprad. Tu odohral päť rokov v slovenskej extralige. Od sezóny 2005/06 pôsobil v českej extralige – najprv dve a pol sezóny za HC Oceláři Třinec, v priebehu ročníka 2007/08 prestúpil do HC Litvínov, ďalšiu sezónu hral za HC Plzeň a BK Mladá Boleslav. V sezóne 2009/10 hral opäť v Třinci, ďalšiu v HC Vítkovice. Pred ročníkom 2010/11 sa vrátil do Mladej Boleslavi, v základnej časti strelil 21 gólov, klub prehral v baráži o udržanie s mužstvom HC Piráti Chomutov 3:4 na zápasy a vypadol z najvyššej súťaže.

V sezóne 2012/13 hral za HK Poprad, v 48 zápasoch strelil 24 gólov, pred koncom základnej časti prestúpil do chorvátskeho klubu KHL Medveščak, ktorý v tom čas pôsobil v rakúskej lige. Okrem zaujímavých finančných podmienok uviedol Tomas ako motiváciu hrať v KHL – kde mal klub vstúpiť ďalšiu sezónu. Pred ročníkom 2013/14 mu HK Poprad mu za predošlé pôsobenie dlhuval nešpecifikovanú sumi. Po vstupe Medveščaku do KHL predstavitelia klubu neuvažovali o ňom ako o hráčovi základného kádra, za mužstvo neodohral v tejto súťaži žiaden zápas. 

V októbri 2013 uzavrel zmluvu s mužstvom slovenskej extraligy MsHK Žilina, ako jeden z dôvodov pôsobenia na Slovensku uviedol narodenie dcéry.  Vo svojom prvom zápase proti HK Orange 20 strelil hetrik v priebehu 13 minút. Skóroval aj v ďalších štyroch zápasoch, pričom proti HKm Zvolen opäť zaznamenal tri góly. Počas 8 zápasov za tento klub nedosiahol gól len v zápase 17. kola proti Banskej Bystrici, keď jeho gól nebol uznaný rozhodcom, ktorý nevyužil možnosť videorozhodcu, čo kritizoval tréner Žiliny Jan Neliba.

Klubová štatistika

Reprezentácia 
Tréner Július Šupler ho nominoval na Škoda Cup 2007. Spolu v slovenskej reprezentácii odohral 12 zápasov, strelil 1 gól.

(štatistické údaje v článku sú z 13. novembra 2013)

Poznámky a referencie

Externé odkazy 
 
 

Slovenskí hokejisti
Slovenskí hokejoví útočníci
Súrodenci v ľadovom hokeji
Hráči HK Poprad
Hráči MsHK Žilina
Hráči HC Třinec
Hráči HC Litvínov
Hráči BK Mladá Boleslav
Hráči HC Plzeň
Hráči HC Vítkovice
Hráči Comarch Cracovia
Hráči KHL Medveščak
Osobnosti z Popradu